open-index/open-wikipedia-markdown huggingface dataset:
משחק מציאות מדומה

[שמאל|ממוזער|260px|שחקן המשתמש משקפי [מציאות מדומה|המציאות המדומה של אוקולוס ריפט והבקרים של ההתקן בעודו משחק במשחק מציאות מדומה]]
**משחק מציאות מדומה**, המכונים גם **משחק VR** הוא סוג של משחק וידאו בו השחקן משחק בסביבה וירטואליות באופן המטשטש את הגבול שבין העולם האמיתי לעולם הווירטואלי. על מנת לשחק במשחקים הללו השחקנים משתמשים במשקפי מציאות מדומה עם תצוגה סטריאוסקופית ובבקרי משחק אשר באמצעותם הם מסוגלים לחקור את עולמות המשחק ולקיים אינטראקציה עם עולם המשחק.

## היסטוריה
[ממוזער|170px|שחקן משחק במשחק מציאות מדומה במכונת המציאות המדומה של [Virtuality אשר פותחה בשנת 1991]]
הפיתוח של טכנולוגיית המציאות המדומה החל במהלך סוף שנות ה-60, כאשר מפתחים חלוצים כמו איבן סאתרלנד ובוב ספרול היו הראשונים לפתח חומרה ותוכנה של מציאות מדומה. פיתוחים מוקדמים, כמו VPL DataGlove וה-Power Glove של נינטנדו היו מהניסיונות הראשונים לפתח חומרת מציאות מדומה לשוק הפרטי אך באותה העת טכנולוגיית המציאות המדומה הייתה יקרה במיוחד עבור מרבית הצרכנים. ההתעניינות בטכנולוגיית מציאות מדומה גברה באופן ניכר במהלך שנות ה-90, בין היתר בעקבות סרטים כמו "איש הדשא" וחידושים כמו קונסולת המשחקים Virtual Boy של נינטנדו ומשקפי המציאות המדומה של חברת סגה Sega VR אשר לבסוף לא יצאו לשווקים. עם זאת, העלויות הגבוהות באותה העת והמגבלות הטכניות של התקופה היו מהגורמים העיקריים לכך שלא היה אימוץ נרחב של הטכנולוגיה במהלך שנות ה-90.

במהלך העשור השני של המאה ה-21 חומרת המציאות המדומה בשוק הפרטי הפכה מוזלת בהרבה מהעשורים הקודמים.. כמו כן, במהלך העשור השני של המאה ה-21 חלה התעניינות מחודשת ניכרת במשחקי המציאות המדומה בעקבות היציאה לשווקים של משקפי המציאות המדומה אוקולוס ריפט אשר פותחו במקור על ידי היזם פאלמר לאקי ובהמשך החברה שלו נרכשה על ידי פייסבוק בסכום של כשני מיליארד דולר. בעקבות העניין הגובר בטכנולוגיה ובמשחקי מציאות מדומה סוני פיתחה ה-PlayStation VR וחברת Valve פתחה את ה-HTC Vive. בנוסף לכך בשנים הבאות יצאו גם מוצרי מציאות מדומה בעלויות נמוכות בהרבה כמו ה-Google Cardboard ו-Samsung Gear VR.

בעקבות ההשקה של האוקולוס ריפט והעניין המחודש בטכנולוגיית המציאות המדומה מפתחים רבים החלו ליצור מגוון רחב של משחקי מציאות מדומה בז'אנרים שונים, בהם משחקי סימולציה שונים וכמו גם משחקי הרפתקאות ופעולה שונים. אחד ממשחקי המציאות המדומה הפופולריים ביותר שפותחו, ואשר יצא לשווקים בשנת 2020, היה המשחק "Half-Life: Alyx", אשר פותח על ידי חברת Valve.

ההשקה של האפל ויז'ן פרו ב-2 בפברואר 2024 מבטיחה גם היא לחולל מהפכה נוספת בתחום משחקי המציאות המדומה.

## ראו גם
* ערכים על משחקי מציאות מדומה
* מציאות מדומה

## הערות שוליים

*
קטגוריה:פלטפורמות משחקי וידאו
ג'ורג' סיילינג

**ג'ורג' סיילינג** (באנגלית: **George Saling**;  27 ביולי 1909 – 15 באפריל 1933) היה אתלט אמריקאי, אלוף אולימפי (לוס אנג'לס 1932) בריצת 110 מטר משוכות.

## ביוגרפיה
סיילינג נולד בממפיס, מיזורי, ארצות הברית, ובגיל שלושה חודשים עבר יחד עם משפחתו לקורידון שבאיווה, ארצות הברית.

### 1932
#### אלוף אולימפי
באולימיפאדת לוס אנג'לס שנערכה באוגוסט זכה במדליית זהב בריצת 110 מטר משוכות בתוצאה של 14.6 שניות, לפני בן ארצו פרסי בירד (14.7 שניות) ודון פינלי מהממלכה המאוחדת (14.8 שניות). במקצה חצי הגמר השווה את שיא העולם שעמד על 14.4 שניות.

## מותו
ב-15 באפריל 1933, בגיל 23, כחצי שנה לאחר זכייתו במשחקים האולימפיים, נהרג סיילינג בתאונת דרכים במיזורי.

## קישורים חיצוניים

קטגוריה:אמריקאים ילידי מיזורי
קטגוריה:רצי משוכות אמריקאים
קטגוריה:אלופים אולימפיים: ריצת 110 מטרים משוכות (גברים)
קטגוריה:אתלטים באולימפיאדת לוס אנג'לס (1932)
קטגוריה:הרוגי תאונות דרכים בארצות הברית
קטגוריה:מיזורי: אתלטים
קטגוריה:אמריקאים שנולדו ב-1909
קטגוריה:אמריקאים שנפטרו ב-1933
יאנוש קוסוצ'ינסקי

**יאנוש טדאוש קוסוצ'ינסקי** (בפולנית: **Janusz Tadeusz Kusociński**;  15 בינואר 1907 – 21 ביוני 1940) היה אתלט פולני, אלוף אולימפי (לוס אנג'לס 1932) בריצת 10,000 מטר וסגן אלוף אירופה (טורינו 1934) בריצת 5000 מטר.

## ביוגרפיה
קוסוצ'ינסקי נולד בוורשה, פולין. בשנת 1928 החל להתאמן באתלטיקה.

### 1932
#### אלוף אולימפי
באולימפיאדת לוס אנג'לס שנערכה ביולי זכה במדליית זהב בריצת 10,000 מטר בשיא אולימפי חדש של 30:11.4 דקות, לפני וולמארי איסו-הולו (30:12.6 דקות) ולאורי וירטאנן (30:35.0 דקות), שניהם מפינלנד.

### 1934
#### סגן אלוף אירופה
באליפות אירופה שנערכה בטורינו, איטליה בספטמבר זכה במדליית כסף בריצת 5000 מטר בתוצאה של 14:41.2 דקות, אחרי רוז'ה רושאר מצרפת (14:36.8 דקות) ולפני אילמארי סלמינן מפינלנד (14:43.6 דקות).

## מותו
קוסוצ'ינסקי התנדב לצבא פולין לאחר שפולין הותקפה על-ידי גרמניה, ונפצע פעמיים. במהלך הכיבוש הגרמני בפולין הוא עבד כמלצר, אך לקח חלק באופן סודי בתנועת ההתנגדות הפולנית. ב-26 במרץ 1940 הוא נעצר על-ידי הגסטפו במסגרת מבצע אה בה ונכלא. ב-21 ביוני, שלושה חודשים לאחר מכן, הוא הוצא להורג ליד הכפר פלמירי  הסמוך לוורשה במסגרת טבח פלמירי.

## קישורים חיצוניים

## הערות שוליים

קטגוריה:אתלטים פולנים
קטגוריה:רצים למרחקים ארוכים
קטגוריה:אתלטים באולימפיאדת לוס אנג'לס (1932)
קטגוריה:אלופים אולימפיים: ריצת 10,000 מטרים
קטגוריה:רצי 5000 מטר
קטגוריה:מעוטרי צלב הגבורה
קטגוריה:אישים שהוצאו להורג במלחמת העולם השנייה
קטגוריה:פולנים שנולדו ב-1907
קטגוריה:פולנים שנפטרו ב-1940
הרב מקנלי

**הרברט הנרי "הרב" מקנלי** (באנגלית: **Herbert Henry "Herb" McKenley**;  10 ביולי 1922 – 26 בנובמבר 2007) היה אתלט ג'מייקני. אלוף אולימפי (הלסינקי 1952) בריצת שליחים 4x400 מטר, פעמיים ברציפות סגן אלוף אולימפי (לונדון 1948 והלסינקי 1952) ושיאן עולם (1948–1950) בריצת 400 מטר וסגן אלוף אולימפי (הלסינקי 1952) בריצת 100 מטר.

הוא האתלט היחיד שהשתתף בריצות ההגמר האולימפיות בכל 3 הריצות 100 מטר, 200 מטר ו-400 מטר.

## ביוגרפיה
מקנלי למד בארצות הברית באוניברסיטת אילינוי באורבנה-שמפיין.

### 1945
#### אלוף ארצות הברית
באליפות ארצות הברית שנערכה בניו יורק ביוני 1945 זכה במדליית זהב בריצת 400 מטר.

### 1947
באליפות ארצות הברית שנערכה בלינקולן, נברסקה ביוני 1947 זכה בפעם השנייה במדליית זהב בריצת 400 מטר.

### 1948
#### שיאן עולם
בתחרות שנערכה בברקלי קליפורניה ב-5 ביוני 1948 הוא השווה בריצת 400 מטר את שיא העולם בתוצאה של 46.0 שניות. חודש לאחר מכן, באליפות ארצות הברית שנערכה במילווקי, ויסקונסין ב-2 ביולי הוא זכה בפעם השלישית במדליית זהב בריצת 400 מטר בשיא עולם חדש של 45.9 שניות. שיא זה החזיק מעמד שנתיים ונשבר על ידי בן ארצו ג'ורג' רודן (45.8 שניות).
#### סגן אלוף אולימפי
חודש לאחר מכן, באולימפיאדת לונדון הוא זכה במדליית כסף בריצת 400 מטר בתוצאה של 46.4 שניות, אחרי בן ארצו ארתור וינט שקבע שיא אולימפי חדש של 46.2 שניות ולפני מל ויטפילד מארצות הברית (46.9 שניות) וסיים במקום רביעי בריצת 200 מטר בתוצאה של 21.3 שניות. נוסף לכך, הוא השתתף בריצת הגמר של ריצת שליחים 4x400 מטר אבל הרביעייה הג'מייקנית לא סיימה את הריצה מאחר שוינט מתח את השריר שלו. התוצאה שקבעה בשלב המוקדמות 3:14.0 דקות, הייתה מספיקה לה למדליית כסף .

### 1951
ב שנערכו בבואנוס איירס, ארגנטינה בשנת 1951 הוא זכה ב-3 מדליות ארד, בריצות ל-100 מטר (11.0 שניות), 200 מטר (21.5שניות) ול-400 מטר (48.2 שניות).

### 1952
#### אלוף אולימפי
באולימפיאדת הלסינקי הוא זכה ב-3 מדליות, 1 זהב ו-2 כסף. מדליית זהב בריצת שליחים 4x400 מטר ביחד עם ארתור וינט, לסלי לאינג וג'ורג' רודן בשיא עולם חדש של 3:04.04 דקות, לפני ארצות הברית (3:04.21 דקות) וגרמניה (3:06.78 דקות). מדליות כסף בריצת 100 מטר בתוצאה של בריצת 100 מטר בתוצאה של 10.80 שניות, אחרי לינדי רמיג'ינו מארצות הברית 10.79 שניות ולפני מקדונלד ביילי מבריטניה (10.83 שניות) ובריצת 400 מטר בתוצאה של 46.20 שניות, אחרי בן ארצו ג'ורג' רודן שקבע שיא אולימפי חדש של 46.09 שניות ולפני אולי מטסון מארצות הברית (46.94 שניות).

לאחר שפרש מהשתתפות בתחרויות, הוא החל לאמן את נבחרת האתלטיקה של ג'מייקה משנת 1954 ועד שנת 1973. האו שישמ כנשיא איגוד האתלטיקה של ג'מייקה.

## קישורים חיצוניים

* 

## הערות שוליים

קטגוריה:אצנים ג'מייקנים
קטגוריה:שיאני עולם באתלטיקה
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת לונדון (1948)
קטגוריה:אתלטים באולימפיאדת הלסינקי (1952)
הג'נטלמנים (סדרת טלוויזיה)

**הג'נטלמנים** (באנגלית: **The Gentlemen**) היא סדרת פעולה בת שמונה פרקים, שנוצרה על ידי גאי ריצ'י עבור נטפליקס. הסדרה ממשיכה את סרטו של ריצ'י מ-2019, שנקרא אף הוא הג'נטלמנים. הסדרה עלתה לשידור ב-7 במרץ 2024.

## תיאור הסדרה
בקריאת הצוואה של אביו המנוח, אדוארד הורנימן יורש במפתיע אחוזה של 15,000 דונם ואת התואר דוכס הלסטד, על אף שאינו הבן הבכור. הוא לומד שהקרקע שירש הפכה לחלק מאימפריה לגידול קנאביס בניהולה של סוזי גלאס. כעת, עליו לנווט בעולם של דמויות אקלקטיות ומסוכנות עם אג'נדות מרושעות, תוך ניסיון להגן על ביתו ולהישאר בחיים.

## שחקנים ודמויות

## פרסים ומועמדויות

## קישורים חיצוניים

## הערות שוליים

2024 03
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2024
ואדי אל-אחמר

**ואדי אל-אחמר** (בערבית: **وادي الاحمر** בתרגום לעברית: **העמק האדום**) הוא נחל אכזב המנקז את מי הגשמים היורדים ברכס הרי ארומה שבמזרח השומרון אל נהר הירדן.

## אטימולוגיה
שמו הערבי של הנחל - ואדי אל-אחמר - שמשמעותו בעברית היא: "העמק האדום", ניתן לו על שם האופי הגיאומורפולוגי של הנחל, שזורם למרגלותיהם של המורדות המזרחיים של הרי השומרון, העשויים בעיקר מסלעי גיר ודולומיט קשים ומתבלים לאדמת טרה רוסה בעלת גוון אדמדם. עקב מיעוט הצמחייה בספר המדבר, נשטפת האדמה אל עמקי הנחלים, כך שהמדרונות נשארים חשופים וסלעיים לעומת ערוצי הנחלים שהופכים לבעלי גוון אדום.

## תוואי הנחל
ראשיתו של הנחל מדרום לכפר בית דג'ן שבמזרח השומרון. משם ממשיך הנחל במגמת דרום ואחר כך דרום-מזרח, מזרחית לגבעת ארנון ולכפר יאנון עד בקעת גיתית, שם פונה הנחל דרומה, וצפונית למעלה אפרים חוזר ופונה לדרום-מזרח בקניון קצר בסלע גיר, תוך מעקף מדרום של רכס הר סרטבה. בחלקו התחתון של הנחל הוא מנקז את בקעת מכורה-גיתית אל עמק פצאל, שם הוא עובר בין יפית לפצאל, מתמזג עם נחל רשאש ונשפך לירדן בקו הרוחב של פסאיל. ברוב מהלכו הנחל הוא אכזב, עד הגיעו לבתרונות החוואר, שם הוא ניזון ממי תהום גבוהים ומלוחים, המתנקזים אליו וממנו לירדן באזור כיכר הירדן.

אורכו של הנחל כ-20 ק"מ ומנקז שטח של 105 קמ"ר.

### מעיינות ואתרים בעלי עניין
[ממוזער|עין ג'היר הנובע בוואדי אל-אחמר. ברקע ניתן לראות את הר ה[סרטבה מזדקר.]]
בתוואי הנחל שבקרבת הכפר יאנון נובע עין ג'היר, בו ישנה בריכה אליה מגיעים המים מצינור היוצא מניקבה הנמצאת מספר מטרים מצפון. במי המעיין נעשה שימוש על ידי החקלאים הפלסטינים באזור ששואבים ממימיו.

בקרבת עין ג'היר נמצא ביר א-דווא, וכן ח'רבת טאנא א-תחתא, שמוצע לזהותה עם תאנת שילה הנזכרת בספר יהושע לצד הכפר ינוח שאותו הוצע לזהות עם הכפר יאנון.

### אירוס השומרון
ממוזער|אירוס השומרון בוואדי אל-אחמר
נחל אל-אחמר הוא מהמקומות הבודדים בהם פורח אירוס השומרון.

## הערות שוליים

קטגוריה:השומרון: נחלים
קטגוריה:השומרון: מעיינות
קטגוריה:בקעת הירדן: נחלים
קטגוריה:מעלה אפרים
הדיוויזיה ה-96 (ורמאכט)

**הדיוויזיה ה-96** (בגרמנית: ****) הייתה דיוויזיית חיל רגלים של הוורמאכט אשר לחמה במלחמת העולם השנייה.

## היסטוריה
הדיוויזיה הוקמה ב-25 בספטמבר 1939 בברגן כחלק מהגל החמישי (aufstellungswelle).

הדיוויזיה הייתה מצוידת בנשק צ'כי שנתפס ובשנת 1942 40-45% מחיילי הדיוויזיה היו פולנים.

מאוגוסט 1941 השתתפה הדיוויזיה ה-96 במבצע ברברוסה, תחת פיקוד הקורפוס הממונע ה-40 כחלק מהארמייה השנייה. הדיוויזיה הייתה מעורבת בקרבות במהלך המצור על לנינגרד כחלק מהארמייה ה-16.

בתחילת 1944, דיוויזיית הרגלים ה-96 הועברה מצפון רוסיה ונפרסה במערב אוקראינה. הדיוויזיה ה-96 כותרה במספר דיוויזיות רובאים וטנקים סובייטיות בכיס קמנץ-פודולסקי.

לאחר נסיגה מוצלחת, היה צורך לרענן את הדיוויזיה שכמעט והושמדה. הדיוויזיה בילתה את שארית 1944 בבסקידים.

במהלך השלב האחרון של מלחמת העולם השנייה, דיוויזיית הרגלים ה-96 נפרסה בהונגריה, סלובניה ואוסטריה מינואר 1945 עד מאי 1945.

מאוחר יותר היא נכנעה לכוחות ארצות הברית בתום המלחמה, אך חלק מיחידות הדיוויזיה הועברו לידי הצבא האדום.

## מפקדים

* ארווין פירוב (29 בספטמבר 1939 - 1 באוגוסט 1940)
* וולף שדה (1 באוגוסט 1940 - 10 באפריל 1942)
* יואכים פרייהר פון שלייניץ (10 באפריל 1942 - 6 באוקטובר 1942)
* פרדיננד נלדכן (10 באוקטובר 1942 - ?? מרץ 1943)
* רודולף נואק (?? מרץ 1943) (סגן)
* הגנרל פרדיננד נולדכן (?? מרץ 1943 - 1 במאי 1943)
* אוברסט גוטפריד וובר (1 במאי 1943 - 31 במאי 1943) (סגן)
* פרדיננד נלדכן (31 במאי 1943 - 28 ביולי 1943)
* ריכרד וירץ (28 ביולי 1943 - 30 בנובמבר 1943)
* יוהאן אלברכט פון בליכר (1 בדצמבר 1943 - ?? ינואר 1944) (סגן)
* ריכרד וירץ (?? ינואר 1944 - 3 במרץ 1943)
* אדולף פישר (3 במרץ 1944 - 10 באפריל 1944) (סגן)
* ריכרד וירץ (10 באפריל 1944 - 7 בספטמבר 1943)
* ורנר דורקינג (7 בספטמבר 1944 - 11 בספטמבר 1944)
* קובולט (12 בספטמבר 1944 - 10 בנובמבר 1944) (סגן)
* ריכרד וירץ (10 בספטמבר 1944 - 1 בדצמבר 1944)
* הרמן הרנדורף (1 בדצמבר 1944 - 8 במאי 1945)

## קישורים חיצוניים
* הדיוויזיה ה-96 באתר lexikon-der-wehrmacht 

## הערות שוליים

96
דפנה האזנייגר

**דפנה ליליאן אוולין האזנייגר** (באנגלית: **Daphne Lilian Evelyn Hasenjäger**; נולדה ב-2 ביולי 1929), היא אתלטית דרום אפריקאית בעבר. סגנית אלופה אולימפית (הלסינקי 1952) בריצת 100 מטר.

## ביוגרפיה
האזנייגר נולדה וגדלה בפרטוריה בשם **דפנה רוב**.

### 1948
במאולימפיאדת לונדון היא סיימה במקום שישי בריצת 200 מטר בתוצאה של 25.7 שניות, בשלב המוקדמות היא קבעה תוצאה של 24.4 שניות ובשלב חצי הגמר היא קבעה תוצאה של 25.1 שניות ובמקום תשיעי בריצת 100 מטר בתוצאה של 12.7 שניות, בשלב המוקדמות היא קבעה תוצאה של 12.4 שניות.

### 1950
#### מדליית ארד במשחקי האימפריה הבריטית
במשחקי האימפריה הבריטית שנערכו באוקלנד, ניו זילנד בפברואר 1950 זכתה במדליית ארד בריצת 220 יארד בתוצאה של 24.7 שניות, אחרי מרג'ורי ג'קסון שקבעה שיא משחקים חדש של 24.3 שניות ושירלי סטריקלנד (24.5), שתיהן מאוסטרליה. נוסף לכך, היא השתתפה בריצת 100 מטר אך לא עלתה לריצת הגמר.

### 1952
#### סגנית אלופה אולימפית
במאולימפיאדת הלסינקי היא זכתה במדליית כסף בריצת 100 מטר בתוצאה של 11.8 שניות, אחרי מרג'ורי ג'קסון שהשוותה את שיא העולם - 11.5 שניות ולפני שירלי סטריקלנד (11.9 שניות). נוסף לכך, היא סיימה במקום שישי בריצת 200 מטר בתוצאה של 24.6 שניות. בשלב המוקדמות ובשלב חצי הגמר היא קבעה תוצאה של 24.4 שניות.

## קישורים חיצוניים

קטגוריה:אתלטיות דרום אפריקאיות
קטגוריה:אתלטיות באולימפיאדת לונדון (1948)
קטגוריה:אתלטיות באולימפיאדת הלסינקי (1952)
קטגוריה:ילידות 1929
קטגוריה:דרום אפריקאים שנולדו ב-1929
ג'ורג' רודן

**ג'ורג' וינסנט רודן** (באנגלית: **George Vincent Rhoden**;
) היה אתלט אמריקאי ממוצא ג'מייקני. אלוף אולימפי (הלסינקי 1952) ושיאן עולם (1950–1955) בריצת 400 מטר ובריצת שליחים 4x400 מטר.

## ביוגרפיה
רודן נולד וגדל בקינגסטון. לאחר שבגר עבר להתגורר בסן פרנסיסקו, קליפורניה, ארצות הברית. הוא למד באוניברסיטת מורגן.

### 1948
באולימפיאדת לונדון הוא סיים במקום שביעי בריצת 400 מטר בתוצאה של 47.7 שניות. נוסף לכך, הוא השתתף בריצת הגמר של ריצת שליחים 4x400 מטר אבל הרביעייה הג'מייקנית לא סיימה את הריצה מאחר שארתור וינט האלוף האולימפי הטרי בריצת 400 מטר מתח את השריר שלו. התוצאה שקבעה בשלב המוקדמות 3:14.0 דקות, הייתה מספיקה לה למדליית כסף. הוא אמור היה להשתתף בשלב המוקדמות בריצת 100 מטר אבל לא התייצב לריצה.

### 1949
#### אלוף ארצות הברית
באליפות ארצות הברית שנערכה בפרזנו, קליפורניה ביוני 1949 זכה במדליית זהב בריצת 400 מטר.

### 1950
באליפות ארצות הברית שנערכה במרילנד ביוני 1950 זכה בפעם השנייה ברציפות במדליית זהב בריצת 400 מטר.

#### שיאן עולם
בתחרות שנערכה באסקילסטונה, שוודיה ב-2 באוגוסט אותה שנה הוא קבע בריצת 400 מטר שיא עולם חדש של 45.8 שניות, שיפור לשיא בן השנתיים של בן ארצו הרב מקנלי (45.9 שניות). שיא זה החזיק מעמד 5 שנים ונשבר על ידי לו ג'ונס מארצות הברית (45.4 שניות, 45.68 שניות).

### 1951
באליפות ארצות הברית שנערכה בברקלי, קליפורניה ביוני 1951 זכה בפעם השלישית ברציפות במדליית זהב בריצת 400 מטר.

### 1952
#### אלוף אולימפי
באולימפיאדת הלסינקי הוא זכה בשתי מדליות זהב, בריצת 400 מטר בשיא אולימפי חדש של 46.09 שניות, לפני בן ארצו הרב מקנלי (46.20 שניות) ואולי מטסון מארצות הברית (46.94 שניות) ובריצת שליחים 4x400 מטר ביחד עם ארתור וינט, לסלי לאינג והרב מקנלי בשיא עולם חדש של 3:04.04 דקות, לפני ארצות הברית (3:04.21 דקות) וגרמניה (3:06.78 דקות).

לאחר פטירתו, באוגוסט 2024, בגיל 97, אמר נשיא איגוד האתלטיקה בג'מייקה כי רודן היה מאבני היסוד של התפתחות מקצועות המסלול בג'מייקה, שהפכה למעצמה במקצועות אלו.

## קישורים חיצוניים

## הערות שוליים

קטגוריה:אצנים ג'מייקנים
קטגוריה:אצנים אמריקאים
קטגוריה:שיאני עולם באתלטיקה
קטגוריה:בוגרי אוניברסיטת המדינה של מורגן
קטגוריה:אלופים אולימפיים: ריצת 400 מטרים (גברים)
קטגוריה:אלופים אולימפיים: ריצת 4X400 מטרים (גברים)
קטגוריה:אתלטים באולימפיאדת לונדון (1948)
קטגוריה:אתלטים באולימפיאדת הלסינקי (1952)
קטגוריה:מהגרים מג'מייקה לארצות הברית
קטגוריה:אמריקאים שנולדו ב-1926
קטגוריה:אמריקאים שנפטרו ב-2024
קלודי אניירה

**קלודין אניירה** (בצרפתית: **Claudie (André-Deshays) Haigneré;** נולדה ב-13 במאי 1957) היא רופאה צרפתייה, פוליטיקאית ואסטרונאוטית לשעבר במרכז הצרפתי הלאומי לחקר החלל (1985–1999) ובסוכנות החלל האירופית (1999–2002).

## רקע והדרכה
ילידת לה קרוזו, קלאודי אניירה למדה רפואה בפקולטה לרפואה (Paris-Cochin) ובפקולטה למדעים (Paris-VII). היא המשיכה לקבל תעודות בביולוגיה וברפואת ספורט (1981), רפואה תעופתית ורפואה בחלל (1982) וראומטולוגיה (1984). ב-1986 קיבלה דיפלומה בביומכניקה ובפיזיולוגיה של קינסיולוגיה (1986) וקיבלה את הדוקטורט שלה בראומטולוגיה (1984) ובמדעי המוח (1992).

## קריירת חלל
ממוזער| אניירה (מימין) על סיפון תחנת החלל הבינלאומית
מתוך 10,000 מועמדים, המרכז הצרפתי הלאומי לחקר החלל בחר רק שישה גברים ואישה אחת: קלודי אניירה. היא הוסמכה לראשונה כמהנדסת וטייסת חירום במעבורת החלל. היא שימשה לראשונה כחברת צוות גיבוי למשימת "מיר אלטייר" ב-1993 שבה השתתף בעלה לעתיד ז'אן-פייר איינרה . האסטרואיד 135268 איינרה נקרא על שם שניהם. בשנת 1994, אניירה החלה להתאמן מרכז גגארין להכשרת קוסמונאוטים בעיר סטאר, רוסיה, עבור משימת הקסיופיה הצרפתית-רוסית ולמדה רוסית במהלך שהותה שם. ב-17 באוגוסט 1996, היא הפכה לאישה הצרפתייה הראשונה שיצאה לחלל כשהיא ושני קוסמונאוטים רוסים, המפקד ולרי קורזון ומהנדס הטיסה אלכסנדר קאלרי, שיגרו לחלל על סיפון ה-סויוז TM-24 במשימה הרוסית-צרפתית. במהלך המשימה ביקרה בתחנת החלל מיר במשך 16 ימים וערכה ניסויים מקיפים בתחומי הפיזיולוגיה והביולוגיה ביולוגיה התפתחותית, דינמיקה של נוזלים וטכנולוגיה. בשנת 1999, היא פיקדה על קפסולת סויוז במהלך הכניסה מחדש לכדור הארץ והפכה לאישה הראשונה שהוסמכה לעשות זאת. כמהנדסת הטיסה בסויוז TM-33 בשנת 2001, היא הפכה לאישה האירופית הראשונה שביקרה תחנת החלל הבין-לאומית. לאחר המשימה, אניירה המשיכה את מעורבותה במדעי החלל על ידי השתתפות בסדנאות וכנסים מדעיים. היא גם תרמה לניתוח נתונים והבניות עבור התוכניות המדעיות של פרויקטים עתידיים. בסופו של דבר היא פרשה ב-18 ביוני 2002.

## קריירה פוליטית
בעקבות הקריירה שלה כאסטרונאוטית, נכנסה אניירה לפוליטיקה הצרפתית בממשלתו של ז'אן-פייר רפרן. היא הייתה נציגת השר למחקר וטכנולוגיות חדשות מ-2002 עד 2004 והחליפה את נואל לנואר כנציגת השרה לענייני אירופה מ-2004 עד 2005.
## כבוד
[ממוזער| אניירה מקבלת את המדליה "על הצטיינות בחקר החלל" מנשיא רוסיה [דמיטרי מדבדב ב-12 באפריל 2011 בקרמלין במוסקבה]]
קלודי אניירה זכתה להרבה פרסים ואותות כבוד מיוחדים על הקריירה שלה בחלל. מצרפת היא קיבלה את העיטור של לגיון הכבוד וכן את העיטור של ה־Ordre National du Mérite. מרוסיה, על מנת להוקיר במעורבותה יוצאת הדופן בשיתוף הפעולה החלל הצרפתי-רוסי, היא קיבלה את אות עיטור הידידות הרוסי. היא גם קיבלה את המדליה הרוסית "על הצטיינות בחקר החלל" ו"מדליה על גבורה אישית".

ישנם רחובות על שמה במספר עיירות בצרפת.

## קישורים חיצוניים

* דף פרופיל במרכז הצרפתי הלאומי לחקר החלל
* משימת אנדרומדה באתר המרכז הצרפתי הלאומי לחקר החלל
* 
## הערות שוליים

קטגוריה:מפקדים בלגיון הכבוד
קטגוריה:טייסות חלל
קטגוריה:אסטרונאוטים צרפתים
קטגוריה:מעוטרי עיטור הידידות (רוסיה)
קטגוריה:צרפתיות שנולדו ב-1957
קטגוריה:צרפתים שנולדו ב-1957
טאראס פטריננקו

**טאראס פטריננקו** הוא מוזיקאי אוקראיני, אמן העם של אוקראינה.

## ביוגרפיה
קריירת המוזיקה שלו החלה בשנת 1969 לאחר הופעתו על רחבת הריקודים עם להקת "אנסי", שחבריה היו תלמידים מבית הספר למוזיקה על שם מיקולה ליסנקו. בשנת 1970 הופיעה הלהקה לראשונה בטלוויזיה, והייתה למשך כשנתיים המובילה הבלתי מעורערת של מוזיקת הרוק האוקראינית.

בשנת 1971, טאראס יצר את הקבוצה החדשה *Dzvony*, אשר בשנת 1974 התמזגה עם *Eney* האסור בפומבי.

לאחר שירותו הצבאי, היה פטריננקו מנהיג הלהקה המפורסמת "מרייה". אולם, לאחר שנאסר עליהם לבצע שירים משלהם (ובמיוחד את "שיר על השיר"), היגר פטריננקו יחד עם להקת "הגיטרות הקסומות" לרוסיה. החל משנת 1982 הופיע פטריננקו עם ההרכב "פרחי כלנית אדומה" מטולה, שבאותה תקופה כלל רק מוזיקאים אוקראינים. כאן הקליט את להיטיו הראשונים ברוסית: "כוכבים כבויים", "ציפור נודדת", "ואני חוזר", אך לאחר זמן קצר שב לאוקראינה.

בשנת 1991 החל פטריננקו להקליט את האלבום "אדוני, חוס עלינו" לקראת "אודיו אוקראינה", אך השלמתו התעכבה למשך כשנתיים. הסיבה לכך הייתה התפרקותה של להקת הליווי "כרונו", כשהמוזיקאים פשוט לא שבו מסיבוב ההופעות בחו"ל. אך עיכוב זה לא פגע באיכות האלבום, אשר נחשב בשנת 1993 לטוב ביותר באוקראינה באותה שנה.

בשנת 1995, טאראס הנחה במשך זמן מה את תוכנית הטלוויזיה המרכזית *Kolyskova dlia doroslykh*. בקיץ 1997 ב-«Tavria games - VI» קיבל פטריננקו את הפרס הכל-אוקראיני במוזיקה ומופעים המוניים, "ציפור האש המוזהבת", במועמדות לאגדה חיה.

בסוף השנה הוציאה חברת "נובה רקורדס" את אלבום הסולו השלישי של Petrynenko *Liubov moya*, בתכנון סוף סוף להוציא גם את הקודם. בשנת 1999 על התרומה האישית בפיתוח התרבות והאמנות הלאומית וההישגים האמנותיים המשמעותיים, זכתה הסולו-סולן של הארגונים היצירתיים לקונצרטים *Kyivschyna*, Taras Petrynenko, בתואר אמן העם של אוקראינה.

בשנת 2003, המותג אטלנטיק סיווג את טאראס פטריננקו לקבוצת מוזיקאי רוק והוציא אוסף משיריו בתור סדרת *Rock Legends of Ukraine*.

בסתיו 2004 טאראס השתתף באופן פעיל במהפכה הכתומה, שם בכיכר העצמאות בקייב ביצע את שיריו. בשנים 2013–2014, טאראס פטריננקו השתתף באופן פעיל במהפכה של כבוד, שם ביצע את שיריו פעמים רבות.

## היצירות המפורסמות ביותר
ממוזער| קונצרט במינכן בגרמניה

; "אוקראינה"
: Дороги іншої не треба,
: Поки зорить Чумацький Шлях.
: Я йду від тебе і до тебе
: По золотих твоїх стежках.

: Україно, Україно!
: Ти зоря наших надій
: Вірне серце твого сина
: я кладу тобі до ніг.

; (תרגום של "אוקראינה")
: דרך נוספת מיותרת
: עד ששביל החלב יזרח (הדרך של צ'ומאק)
: אני הולך ממך ולקראתך
: על שבילי הזהב שלך

: אוקראינה, הו, אוקראינה שלנו
: אתה כוכב התקוות שלנו
: הלב הנאמן של בנך ילידך
: אני מניח את זה עכשיו, ממש לרגליך

## קישורים חיצוניים

* ראיון עם טאראס פטריננקו (in Ukrainian)
* רשימת יצירותיו וביוגרפיה קצרה (in Ukrainian)
* מילים מתוך אלבום ''Lyubov moya'' מאת "נובה רקורדס" (in Ukrainian)
* כתבה עליו "בשדרות קייבאן גורדון" עם תמונות (in Russian)
* אתר נוסף עם כמה תמונות וביוגרפיה קצרה (in Ukrainian)

קטגוריה:דפים עם תרגומים שלא נסקרו
קטגוריה:מוזיקאים אוקראינים
קטגוריה:אוקראינים שנולדו ב-1953
אוטו אלסנר

**אוטו אלסנר** (17 בפברואר 1921 - 23 במאי 1994) היה כימאי ישראלי ממוצא פולני ממכון שנקר ברמת גן, שבעקבות מחקרו יוצר לראשונה פתיל תכלת לציצית מן החילזון ארגמון קהה קוצים על ידי הרב אליהו טבגר מירושלים.

תגליתו המרכזית הייתה פריצת דרך במחקר אודות יצירת צבע התכלת מחלזונות בטכנולוגיה שהייתה זמינה בימי התנ"ך באמצעות חשיפה לקרינת UV שמקורה בשמש. אלסנר היה שותף בפתרון תעלומת הפקת התכלת המקראית אותה חקר גם הרב הרצוג.

## לקריאה נוספת
* הרב מנחם בורשטיין, **התכלת**, ירושלים, תש"ן, מסת"ב 9652221155
* 

## הערות שוליים

קטגוריה:כימאים
קטגוריה:כימאים ישראלים
קטגוריה:שנקר (מכללה)
קטגוריה:קצרמר כימיה
קטגוריה:קצרמר אישים
הדיוויזיה ה-96 (האימפריה הגרמנית)

**הדיוויזיה ה-96 (הסקסונית ה-6)** (בגרמנית: **96. Infanterie-Division (6. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה ה-96 הוקמה ב-3 במאי 1917, בחזית המזרחית שם שירתה עד פברואר 1918 ולאחר מכן הועברה לחזית המערבית שם לחמה בלוחמת תעלות בלורן ובהרי הווז' מאפריל 1918 עד סוף המלחמה. לאחר שהמלחמה הסתיימה, נשלחה הדיוויזיה חזרה לגרמניה מחוץ לשטחים כבושים, שם היא שוחררה ופורקה בינואר 1919.

המפקד היחיד של הדיוויזיה היה הגנרל-מיור הסקסוני פרידריך פון דר דקן.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

96
96
פנדר ג'אזמאסטר

**[[פנדר|Fender]] Jazzmaster** היא גיטרה חשמלית שתוכננה כדגם היקר יותר של פנדר סטראטוקסטר. אם כי הגיטרה זכתה להצלחה פחותה באופן יחסי. הוצגה לראשונה בכנס NAMM של 1958, היא שווקה בתחילה כגיטרה שיועדה לגיטריסטי ג'אז, שלא מצאו את הגיטרה כגיטרה טובה לסגנון - ודווקא מצאה חן בקרב גיטריסטי רוק גלישה בתחילת שנות ה-60. המראה שלה דומה לפנדר ג'אגואר, אם כי היא שונה מבחינה טונית ופיזית במובנים טכניים רבים, כולל עיצוב הפיקאפים, אורך קנה מידה ובקרות.

### דגמים וסדרות ייחודיות
במהלך השנים, פנדר יצרה מגוון דגמים מיוחדים של הג'אזמאסטר, כולל דגמים חתומים לפי אמנים כמו ג'יי מאסיס  מלהקת דינוזאור ג'וניור, שהדגם שלו כולל גימור Purple Sparkle וגשר Adjust-o-matic, אשר מהווה שינוי נפוץ בקרב נגני ג'אזמאסטר. דגם חתום נוסף הוא של אלביס קוסטלו, שיצא בשנת 2008, וכולל זרוע טרמולו מיוחדת וגימור בצבע אגוז.

בנוסף, בשנת 2012 הוצגו דגמי חתימה של חברי להקת סוניק יות' (Sonic Youth), ת'רסטון מור  ולי רנאלדו . דגמים אלו שימרו את רוחה של הלהקה שכללה שינוי והתאמה של הגיטרות, כאשר הדגם של רנאלדו כלל שני פיקאפים רחבים בסגנון הסבנטיז של טלקסטר דלוקס.

עוד דגם מעניין הוא Blacktop Jazzmaster, שמיוצר במקסיקו כחלק מסדרת Blacktop של פנדר. גיטרה זו מציעה אפשרות גישה מודרנית עם טונים חזקים יותר, וכוללת פיקאפ humbucker במיקום הגשר במקום פיקאפ soapbar שני.

עוד אמן מפורסם המשתמש בג׳אזמאסטר וטלקסטר של פנדר הוא ג'ים רוט, גיטריסט להקת סליפנוט.

## הערות שוליים

## קישורים חיצוניים

קטגוריה:פנדר
גינה לי

"**גינה לי**" הוא שיר ילדים עברי מוכר שנכתב על ידי המשורר לוין קיפניס והולחן על ידי דוד מערבי בשנת תרפ"ב (1922). השיר, המתאר גינה חביבה ומלאת חיים, מהווה אמצעי להבעת אהבה וקשר עמוק לטבע. לוין קיפניס, ידוע בזכות שיריו העממיים שפונים ישירות ללב, ודוד מערבי, שזכה להכרה כאחד ממנהיגי המוזיקה העברית, במסגרתה חיבר יותר משמונים שירי ילדים שחלקם הפך לשירי עם ממש, ביניהם, מלבד "גינה לי", "שירה הנוער" ו"קשתנו על שכמנו".

בשיר מתוארת גינה הקוסמת ביופייה, המלאה בצמחייה וחי, עם צמחים ופרחים הצומחים ופורחים, ציפורים מצפצפות ודבורות אוספות נקטר. הדובר בשיר מתאר את חווייתו האישית בגינה, מקום שבו הוא מוצא שלווה ורוגע, מביע כך אהבה וקשר מעמיק לטבע.

## ביצועים
"גינה לי" זכה לביצועים רבים, ובהם אלה של "חבורת זמר רן", "שלישיית שריד", אהובה צדוק, עליזה גבאי, שרה יערי, אריק איינשטיין וחוה אלברשטיין.

נתן דטנר ביצע את השיר בקלטת "100 שירים ראשונים - חלק ב'" של חברת "קלסיקלטת".

עוזי חיטמן ביצע את "גינה לי" בקלטת "שירים קטנים (1990)" שהפיקה MCI.

## קישורים חיצוניים

## הערות שוליים

קטגוריה:שירי שלישיית שריד
קטגוריה:שירי שרה יערי
קטגוריה:שירי אהובה צדוק
קטגוריה:שירי אריק איינשטיין
קטגוריה:שירי חוה אלברשטיין
קטגוריה:שירי עוזי חיטמן
קטגוריה:שירים בעברית
קטגוריה:שירי לוין קיפניס
קטגוריה:שירים שהולחנו על ידי דוד מערבי
קטגוריה:שירי ילדים
קטגוריה:שירים על צמחים
קטגוריה:שירים על פרחים
פנדר מוסטנג

**הפנדר מוסטנג** (באנגלית: **Fender Mustang**) היא גיטרה חשמלית בעלת גוף מוצק המיוצרת על ידי תאגיד כלי הנגינה של פנדר. היא הוצגה לראשונה ב-1964 כבסיס לעיצוב גדול יותר מחדש של דגמי הסטודנטים של פנדר, ה־Musicmaster ו־Duo-Sonic . הפנדר מוסטנג הופק עד 1982 והוצא מחדש ב-1990.

בשנות ה-90, המוסטנג הגיע למעמד פולחן בעיקר כתוצאה מהשימוש בו על ידי מספר להקות רוק אלטרנטיביות, במיוחד להקות גראנג', בעיקר בגילומו של סולן נירוונה קורט קוביין.

המוסטנג כולל שני פיקאפים בודדים (Single Coil Pickups) תצורת החלפת פיקאפים יוצאת דופן ומערכת ויברטו ייחודית. הגיטרה הייתה זמינה במקור בשני אורכי קנה מידה קצרים:  ו .

## קישורים חיצוניים

קטגוריה:פנדר
אביבה ברגר

**אביבה ברגר** (11 בפברואר 1947 – 3 ביולי 2023) הייתה אשת חינוך, פסלת וציירת ישראלית.

## ביוגרפיה
ברגר למדה אמנות ב. היא הייתה מורה לאנגלית בבית הספר בית חינוך תיכון עירוני ג׳ בירושלים. היא ניהלה את חטיבת הביניים "השלום" במבשרת ציון משנת 1988.

בשנת 2000 פרשה, והחלה לפסל באבן, שיש וברונזה ולצייר בצבעי שמן ובאקוורל. חלתה בסרטן, דבר שדרבן אותה להמשיך ליצור. לאחר כ-5 שנים הבריאה מהמחלה.

ב-2009 יזמה את הסימפוזיון פיסול באבן הראשון במודיעין.

ביוני 2011 השתתפה בביאנלה בוונציה, איטליה, וביולי אותה שנה בסימפוזיון פיסול בצ'כיה.

פסליה מוצגים ברחבי העולם. היא השתתפה בכ-60 תערוכות קבוצתיות בארץ ובחו"ל והציגה ב-15 תערוכות יחיד בישראל. פסליה הסביבתיים מוצבים ביפו, מודיעין, קיסריה, ברוצ'סטר, ארצות הברית ובאוספים פרטיים רבים.

ברגר זכתה במדליה בקאן, צרפת.

## חיים אישיים
בעבר הייתה נשואה ליהושע ברגר, ממנו התגרשה. בתה היא הזמרת דנה ברגר. היא נפטרה ב-3 ביולי 2023.

## פסלים במרחב הציבורי
* **חברות** - 2007, מדשאה מול היכל התרבות במודיעין
* **דגים** - 2015, שדרת הפסלים בפארק הענבה, מודיעין
* **שכונת פרחים** - 2009, מודיעין
* **גבעולים** - 2012, מודיעין
* **גפנים** - 2017, מודיעין
* **עובריות** - 2012
* **לידה** - 2013 ב"גן הבריאה" במעלות
* **צמיחה**
* **תקוות האנושות** - 2005, מתחם המגורים של "חצרות יפו"
* **התחדשות** - 2016, שדרות רבין, ראשון לציון

## גלריה

קובץ:PikiWiki Israel 8233 quot;friendship statuequot; in modiin.jpg|חברות, מודיעין
קובץ:Sculpture by Aviva Berger in Anava park 2015.jpg|דגים, מודיעין
קובץ:Sculpture by Aviva Berger in haPrahim neighborhood Modiin 2009 1.jpg|שכונת פרחים, מודיעין
קובץ:Sculpture by Aviva Berger Municipality Parking Modiin 2012 2.jpg|גבעולים, מודיעין
קובץ:Sculpture by Aviva Berger, in Dvoranit st Modiin 2017 1.jpg|גפנים, מודיעין
קובץ:Stone in the Galilee Festival (9).JPG|עובריות, פסטיבל וסימפוזיון פיסול באבן אבן בגליל


## ראו גם
* פיסול חוצות במודיעין-מכבים-רעות

## קישורים חיצוניים

* אביבה ברגר, ציור ופיסול באבן
* ברגר אביבה, באתר בית הסופר מודיעין והסביבה
* אביבה ברגר, באתר שבוע האופנה קורנית תל אביב 2023
* 
* 
* 

## הערות שוליים

קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מודיעין-מכבים-רעות: אישים
קטגוריה:דנה ברגר
קטגוריה:ישראליות שנולדו ב-1947
קטגוריה:ישראלים שנולדו ב-1947
קטגוריה:ישראליות שנפטרו ב-2023
קטגוריה:ישראלים שנפטרו ב-2023
דניאל אויערבאך

**דניאל אויערבאך** הוא סרט קולנוע ישראלי, בבימויו של דוד וולך ובהפקת אייל שיראי, שיצא לאקרנים בשנת 2024.

## רקע
זהו סרטו השני של דוד וולך שגם כתב את התסריט ומשחק בתפקיד ראשי בסרט.

עם יציאתו זכה הסרט בביקורות משבחות, ובארבעה פרסים בפסטיבל הקולנוע ירושלים: לצלם בועז יהונתן יעקב, לעורכים חיים טבקמן ולב גולצר, למלחין יונתן אלבלק, ולוולך על יצירת הסרט העלילתי הישראלי הטוב ביותר.

הסרט השתתף בפסטיבל הקולנוע הבינלאומי של רוטרדם  .

## עלילה
בתחילת הסרט נראה דניאל אויערבאך, רווק בן 48, שמתמודד עם דחיינות ושאלות מהותיות על החיים. בהמשך נחשף שדניאל הוא קולנוען מוערך שיצר סרט מצליח לפני 12 שנים ומאז הוא מתקשה בכתיבת התסריט לסרטו השני. המפיק מצפה ממנו לסיפור פשוט ומרגש על היציאה שלו מהדת אבל הוא לא מתחבר להעברת הסיפור בצורה קלילה ופשוטה, ומתקשה מאוד לארגן בצורה מסודרת מספר רב של רעיונות ותובנות לכדי לתסריט אחיד וברור. היחידה שמצליחה להוציא ממנו ביטוי ריגשי זו החתולה שלו הנקראת מושית. הסרט מתאר את ההתמודדויות של אויערבאך, שמאופיינות רובן ככולן בדיאלוגים מתישים שהם בעצם סוג של שיח חד צדדי בו הוא הדובר הראשי. ההתמודדויות שלו צפות בקושי עם ההתקדמות עם התסריט לסרט ובפגישות עם המפיק העתידי, בתשלומים עבור שכר הדירה, מפגשים רומנטיים עם מי שאמורה להיות מתווכת נדל"ן ועוד.

גם בחיים האישיים של הבמאי דוד וולך, היה פער של 17 שנה בין סרטו הראשון לסרט זה. בביקורות נאמר כי המסר של הבמאי הוא שהסרט וסיפור עשייתו הם זהים, כמו שהגיבור הקולנועי והיוצר שלו זהים.

## שחקנים
* דוד וולך
* גלוריה בס
* ליהי קורנובסקי
* רועי ניק
* יואב בבלי
* רותם קינן
* סיני פתר
* אייל שיראי
* חנה אזולאי-הספרי
* אלישבע וייל
* יובל דיין
* לורן פיטארו

## קישורים חיצוניים

* 
* הסרט דניאל אויערבאך באתר קולנוע לב

## הערות שוליים

קטגוריה:סרטי דרמה ישראליים
קטגוריה:סרטים ישראליים משנת 2023
קטגוריה:סרטים ישראליים משנות ה-2020
אפונת שלג

**אפונת השלג** (באנגלית: **Snow pea**) היא סוג של אפונה בעלת תרמילים שטוחים להם קירות תרמילים דקים. אפונת השלג נאכלת בשלמותה, מבושלת או חיה גם עם הזרעים וגם עם התרמיל, כשהיא עדיין לא בשלה. פרחי אפונת השלג לבנים - ורודים.

## שמות
נראה שהשם הנפוץ **אפונת שלג** הוא שם שגוי שכן עונת השתילה של אפונה זו אינה מוקדמת מזו של סוגי אפונה אחרים. שם נפוץ נוסף, **אפונה סינית**, קשור כנראה לבולטות שלו במטבח הסיני המוגש במערב. היא מכונה לעיתים קרובות **מנג'טאוט** ("לאכול הכל") באיים הבריטיים, אבל שם זה ניתן לעוד סוגים של אפונה.

אפונת שלג שייכת לקבוצת מקרוקרפון המבוססת על הזן *Pisum sativum* var. *macrocarpum* Ser שם שניתן לו בשנת 1825.

## מאפיינים
התרמיל של האפונה האנגלית מרופד מבפנים בקרום דק, קשה וקשיח שמתכווץ עם הבשלת התרמיל ומתייבש, מה שגורם לתרמיל להיפתח, להתפתל ולפזר את הזרעים שלו. לעומת זאת, לתרמילים של אפונת שלג אין את הממברנה הזו והם אינם נפתחים כשהם בשלים.

## שימושים
### קולינריה
אפונת שלג ניתן לאכול מבושלת, מוקפצת ונהוג להשתמש במנות מהמטבח הסיני. בנוסף היא טעימה כירק חי.

### מקבעי חנקן
כמו ברוב הקטניות, אפונת השלג מארחת חיידקים מועילים, ריזוביה, בקשריריות השורש, המגדילים את כמות החנקן באדמה ולכן הם צמח נלווה שימושי במיוחד לגידול בשילוב עם ירקות ירוקים ועליים, הנהנים מתכולת חנקן גבוהה באדמתם.

## גידול
אפונת שלג ניתנת לגידול בשדות פתוחים בעונות קרירות וכך ניתן לגדל אותה בעונות החורף והאביב.

### אחסון
את אפונת השלג יש לאחסן עם פולימתילפנטן  (סוג של פולימר) בטמפרטורה של 5 מעלות צלסיוז ואוויר מבוקר עם ריכוז חמצן ופחמן דו-חמצני של 5 פסקל מה שמגדיל את חיי המדף של הצמח.

## גלריה

קובץ:Snow_pea_flowers.jpg|טקסט=Snow pea flowers|פרחי אפונת שלג
קובץ:Sautéed_snow_pea_shoots,_Mayflower_Restaurant.jpg|טקסט=Sautéed snow pea shoots, a popular dish in Chinese cuisine|ניצני אפונת שלג מוקפצים, מנה פופולרית במטבח הסיני
קובץ:2DU_Kenya_83_(5366710925).jpg| ילד מחזיק אפונת תרמיל אכילה בקניה
קובץ: Starr 081009-0041 Pisum sativum var. macrocarpum.jpg| פרח של אפונת שלג



## קישורים חיצוניים

## הערות שוליים

קטגוריה:פרפרניים
קטגוריה:ירקות
קטגוריה:מזון מיובש
קטגוריה:קטניות
שפת פיבוט

**שפת פיבוט** (מ–**Pivot language** באנגלית; מילולית "שפת ציר"), הנקראת לפעמים גם **שפת גשר**, היא שפה טבעית או מלאכותית המשמשת כשפת ביניים לתרגום בין שפות רבות ושונות.

על מנת לתרגם בין כל צמד שפות A ו-B, מתרגמים את A לשפת הפיבוט P, ואז מ-P מתרגמים ל-B. שימוש בשפת פיבוט מונע מצב של התפוצצות קומבינטורית של תרגומים בשילוב של כל השפות הנתמכות, כשמספר השילובים של השפה הוא ליניארי ( n-1 ), ולא ריבועי \left(\textstyle{\binom{n}{2}}=\frac{n^2-n}{2}\right) – צריך רק לדעת את השפה א' ושפת הפיבוט P (ומישהו אחר את השפה ב' והפיבוט P), ולא צריך מתרגם נוסף לכל שילוב אפשרי של א' ו-ב'.

החיסרון של שפת פיבוט הוא שכל שלב של תרגום מחדש מציג טעויות ואי בהירות אפשריות - שימוש בשפת פיבוט כרוך בשני שלבים, במקום אחד. לדוגמה, כאשר הרנן קורטס תקשר עם אינדיאנים מסואמריקאים, הוא דיבר ספרדית עם ג'רונימו דה אגילאר, שדיבר מאיה עם מלינטזין, שדיבר נאוטל עם המקומיים.

## דוגמאות
אנגלית, צרפתית, רוסית וערבית משמשות לעיתים קרובות כשפות פיבוט. אינטרלינגואה שימשה כשפת פיבוט בכנסים בינלאומיים והוצעה כשפת פיבוט עבור האיחוד האירופי .  אספרנטו הוצעה כשפת פיבוט בפרויקט תרגום שפה מבוזרת ונעשה בה שימוש בשפה זו ב-Majstro Tradukvortaro באתר האספרנטו Majstro.com . שפת הרשת האוניברסלית היא שפה מלאכותית שתוכננה במיוחד לשימוש כשפת פיבוט.

## בתחום המחשוב
קידוד Pivot הוא גם שיטה נפוצה לתרגום נתונים עבור מערכות מחשב. לדוגמה, פרוטוקול האינטרנט, XML ושפות מחשב עיליות הם קידודי פיבוט של נתוני מחשב, שלעיתים קרובות מעובדים לפורמטים בינאריים פנימיים עבור מערכות מחשב מסוימות.

Unicode תוכנן להיות שמיש כקידוד פיבוט בין קידודי תווים עיקריים קיימים, אם כי האימוץ הנרחב שלו כקידוד בפני עצמו הפך את השימוש הזה לחסר חשיבות.

## הפניות
* הואה וו והייפנג וואנג. 2009. מבט חדש על שפת פיבוט לתרגום מכונה . ACL-09.
* Utiyama, M. & H. Isahara (2006) השוואה של שיטות ציר לתרגום מכונה סטטיסטי מבוסס ביטויים . ב-Proceedings of NAACL/HLT, 484{491.
## הערות שוליים

קטגוריה:שפה
קטגוריה:שפות מתוכננות
קטגוריה:תרגום
כונין (לבנון)

**כּוּנִ֫ין** () היא עיירה בנפת בינת ג'בייל שבמחוז א-נבטיה, דרום-מזרחית לתבנין בדרום לבנון.

אדוארד הנרי פאלמר כתב שהשם כונין הגיע משם פרטי.

## היסטוריה
בשנת 1875, במסעו בלבנון ויקטור גרן העריך את אוכלוסיית המקום ב־400 תושבים, חלקם מתואלים וחלקם זרם אחר באסלאם.

בשנת 1881, מפת הקרן לחקר ארץ ישראל תיארה את המקום כך: "כפר, בנוי מאבן, המכיל כ-200 מתואלים, הוא ממוקם על רכס, עם זיתים ואדמות עיבוד מסביב; מים מבורות מים בכפר ומתוך בריכה גדולה." עוד ציינו: "יש בכפר זה שני עמודים עגולים ושני עמודים מתומנים, שרידי חומרים ישנים ומשקוף באורך 17' הנושא כתובת יוונית. יש גם כמה בורות מים ובריכה גדולה. הכתובת על המשקוף היא כנראה הנוסחה המקובלת, KYPIE BOHΘH ("עזרה, אדוני")."

### מלחמת חרבות ברזל
ב-31 במרץ 2024, במהלך מלחמת חרבות ברזל, חיסל צה"ל בסיכול ממוקד בכפר את אסמאעיל א-זין, מפקד בכיר ביחידת טילי הנ"ט של כוח רדואן של חזבאללה.

ב-11 בנובמבר 2024, במסגרת מבצע חיצי הצפון, דובר צה"ל בערבית, אביחי אדרעי, פרסם הוראת פינוי לתושביהם של 21 כפרים בדרום לבנון ביניהם גם כונין.

החל מ-11 בנובמבר 2024, הכפר נמצא בשליטה ישראלית מלאה, ואסורה הכניסה לאזרחים.

## הערות שוליים

קטגוריה:לבנון: ערים
קטגוריה:מחוז א-נבטיה: יישובים
תאליה (נראידה)

במיתולוגיה היוונית, **תאליה** או **תאליה** (ביוונית עתיקה: Θάλεια, השמחה, השפע) הייתה אחת מחמישים הנראידות, נימפות ימיות בנותיהם של נראוס ודוריס האוקיינידית. שמה נגזר מ-θάλλειν (תאליין) שפירושו "לפרוח, להיות ירוק".

## במיתולוגיה
תאליה הוזכרה כאחת מ-33 הנראידות המתאספות בחופי טרויה ממעמקי הים להתאבל עם תטיס שזעקה באהדה על צערו של בנה אכילס על אהובו פאטרוקלוס ההרוג באיליאדה של הומרוס.

בכמה דיווחים, תאליה, יחד עם אחיותיה קימודוקה, נסאה וספיו, הייתה אחת הנימפות ברכבת של קירנה. מאוחר יותר, ארבע אלה יחד עם אחיותיהן האחרות תטיס, מליטה ופאנופיה, הצליחו לעזור לגיבור איניאס ולצוות שלו במהלך סערה.

## הערות שוליים

קטגוריה:נראידות
קטגוריה:דמויות מהמיתולוגיה היוונית
ברט קופר

**ברט קופר** (באנגלית: **Brett Cooper;** נולדה ב-12 באוקטובר 2001) היא פרשנית פוליטית שמרנית, אושיית רשת ושחקנית אמריקאית. קופר נודעת במיוחד כמגישה לשעבר של התוכנית "The Comments Section with Brett Cooper" ביוטיוב, המופקת על-ידי חברת המדיה של בן שפירו וג'רמי בורינג, "The Daily Wire".

## ביוגרפיה
### ראשית חייה ותחילת קריירת המשחק
קופר נולדה ב-12 באוקטובר 2001 בבלינגהם, במדינת וושינגטון, ארצות הברית. קופר גדלה בצ'טנוגה שבמדינת טנסי וכאשר היא הייתה בת 10 היא עברה ללוס אנג'לס שבמדינת קליפורניה שם היא החלה להתמקד בקריירת משחק. במשך קרוב ל-10 שנים שיחקה בתפקידים שונים בתיאטרון, בטלוויזיה ובקולנוע.

קופר סיימה את לימודיה באוניברסיטת קליפורניה בלוס אנג'לס עם התמחות בספרות אנגלית. בנוסף לכך היא למדה גם עסקים בבית הספר למנהל עסקים באוניברסיטת קליפורניה בברקלי. קופר כתבה באותה העת עבור הקרן לחינוך כלכלי והייתה שגרירה של ארגון המלכ"ר PragerU וארגון המלכ"ר השמרני Turning Point USA.

### מעבר לפרשנות פוליטית
בתחילת שנות ה-20 של המאה ה-21 קופר החלה לכתוב פרשנות פוליטית ימנית עבור ארגונים כמו הקרן לחינוך כלכלי, PragerU ו-Turning Point USA. בהמשך הצטרפה לחברת המדיה של בן שפירו "The Daily Wire" במסגרתו היא מנחה החל מ-2022 תוכנית פרשנות פוליטית ביוטיוב בשם "The Comments Section with Brett Cooper" בו היא מתמקדת בנקודות מבט שמרניות בנושאים פוליטיים וחברתיים שונים.

בינואר 2022 קופר חתמה על חוזה עם The Daily Wire במסגרתו הוסכם כי היא תנחה תוכנית ביוטיוב בשם "The Comments Section with Brett Cooper".

מגזין החדשות האמריקני *The Week* תיאר במרץ 2022 את התוכנית של קופר כ"תוכנית שמטרתה ללכוד את תשומת הלב של קהל מדור ה-Z בטיקטוק וביוטיוב".

בעקבות השקת שירות הסטרימינג Daily Wire Plus קופר החל גם לשחק בהפקות שונות עבור הפלטפורמה. בין היתר היא הופיעה בסדרת הטלוויזיה "The Pendragon Cycle", והשתתפה גם בתוכנית שעסקה במלך ארתור. בנוסף לכך כיכבה גם בתפקיד שלגיה בסרט של ה-Daily Wire "שלגיה והמלכה המרושעת", שנוצר כמענה לסרט הלייב-אקשן הפרוגרסיבי "שלגיה" של דיסני בכיכובה של רייצ'ל זגלר.

ב-10 בדצמבר 2024 הודיעה קופר בסרטון שפורסם בערוץ היוטיוב של התוכנית שלה, "The Comments Section with Brett Cooper", כי היא עוזבת את "The Daily Wire" ותפסיק להגיש את התוכנית באופן מיידי. את קופר תחליף בהגשת התוכנית רייגן קונרד, חברתה של קופר ואחת ממפיקות התוכנית. לאחר פרסום הסרטון שמה של קופר הוסר משם הערוץ, שנותר "The Comments Section".

בינואר 2025 פתחה קופר ערוץ יוטיוב פרטי תחת השם "Brett Cooper". הערוץ צבר כ-600,000 מנויים בחודש הראשון בלבד.

## חיים אישיים
באוקטובר 2023 קופר הוציאה ידיעה רשמית לתקשורת שהיא התארסה. באפריל 2024 היא התחתנה.

## פילמוגרפיה
### סרטים

### טלוויזיה

## ראו גם

* The Daily Wire
** בן שפירו
** המופע של בן שפירו
* דאגלס מארי

## קישורים חיצוניים

* 

## הערות שוליים

קטגוריה:בוגרי אוניברסיטת קליפורניה בלוס אנג'לס
קטגוריה:בוגרי בית הספר למנהל עסקים באוניברסיטת קליפורניה בברקלי
קטגוריה:פרשנים פוליטיים אמריקאים
קטגוריה:שחקניות ילדות אמריקאיות
קטגוריה:יוטיובריות אמריקאיות
קטגוריה:אמריקאיות שנולדו ב-2001
בואו לאכול איתי: ספיישל פסח 2024

**בואו לאכול איתי: ספיישל פסח** היא עונת ספיישל פסח הראשונה, עונת היחידים השישית והעונה השמינית במצטבר של תוכנית המציאות הישראלית "בואו לאכול איתי". בעונה זאת מתחרים משתתפי העונות הקודמות של התוכנית. העונה כללה חמישה פרקים והיא שודרה החל מ-21 באפריל עד 27 באפריל 2024 בכאן 11.

## על העונה
עונה זאת היא עונת ספיישל של התוכנית, העונה השישית שמתקיימת בפורמט היחידים (הרביעית בכאן 11), והעונה השישית במצטבר ששודרה בכאן 11.

צילומי הספיישל נערכו במהלך חודש דצמבר 2023. ב-28 בינואר 2024 פורסם על הפקת הספיישל בהשתתפותם של משתתפי העבר של התוכנית, ועל כך שהוא ישודר במהלך חג הפסח.

על אף שהספיישל צולם לפני פסח, משתתפי הספיישל נדרשו להכין ארוחות כשרות לפסח.

במהלך הספיישל, התקיימו הופעות קמע של חני בוהדנה, דובי לוי ורחלי סופיר שהשתתפו בעונות הקודמות של התוכנית.

## משתתפים
* **גילי שמחה עוזיאל** – השתתפה וניצחה בשבוע הראשון של העונה החמישית. נשואה +3, ממשמר השרון.
* **אורלי יחזקאל** – השתתפה בשבוע הראשון של העונה הראשונה. נשואה +1, מבת ים.
* **[[רועי עידן]]** – השתתף בשבוע הראשון של העונה שלישית. נשוי +2, מקריית ענבים.
* **קציעה אדלר** – השתתפה בשבוע הרביעי של העונה החמישית. נשואה +2, מבני עייש.
* **רועי אלעני** – השתתף וניצח בשבוע החמישי של העונה השביעית. רווק, מתל אביב.

## מדרוג

## ביקורת
עינב שיף מאתר "ynet" שיבח את ליהוק המשתתפים: .

ניר וולף מעיתון "ישראל היום" ביקר את העיסוק ב בתוכנית: .

## קישורים חיצוניים
* 55x55 פיקסלים  בואו לאכול איתי: ספיישל פסח, באתר כאן BOX
* 
* 
* 

## הערות שוליים

; ביאורים

פ1
סלטה (מאכל)

**סלטה** (בערבית: **سلتة**) הוא נזיד מהמטבח התימני, נחשב למאכל לאומי של תימן. באימפריה העות'מאנית שימש הסלטה כמזון צדקה והוכן משאריות מזון שנתרמו על ידי העשירים או המסגדים.

## מאפיינים
סלטה נאכל באופן נרחב בחלקים הצפוניים של המדינה. הוא מוגש בעיקר לארוחת צוהריים. הבסיס הוא תבשיל בשר חום הנקרא מראק (مرق), כלומר מרק בשר, ציר או סתם מרק, עשוי מגרגרנית יוונית וזחוק (תערובת של פלפל חריף, עגבניות, שום ועשבי תיבול טחונים לרוטב סלסה). אורז, תפוחי אדמה, ביצים מקושקשות וירקות הם תוספות נפוצות לסלטה. הוא נאכל באופן מסורתי עם מלווח, הלחם השטוח התימני שמשמש ככלי לאסוף את המנה.

סלטה הוא מאכל תימני ישן שיש טוענים שהוא בן אלפי שנים. אומרים שמרכיביו היו רק מרק וגרגרנית יוונית (חילבה). הוא התפתח מאז וחולק לשני מנות: סלטה ופחסה (נזיד כבש). סלטה מבושל באופן מסורתי בסיר חרס קשיח המכונה חרדה.

## לקריאה נוספת
* רשימת נזידים
## קישורים חיצוניים

## הערות שוליים

קטגוריה:מאכלים לאומיים
קטגוריה:המטבח הערבי
קטגוריה:המטבח התימני
תמר רפופורט

**תמר רפופורט** (נולדה ב-1943) היא פרופסור אמריטה באוניברסיטה העברית בירושלים וחוקרת סוציולוגיה של החינוך והתרבות. עבודתה מתמקדת בנושא החינוך הבלתי פורמלי.

## ביוגרפיה
נולדה בחדרה. בִתו של מאיר רפופורט, אשר כיהן כיו"ר מועצת הפועלים, וחבר מועצת העיר חדרה ואף כיהן בשנת 1953 כראש העיר בפועל. למדה בנעוריה בבית ספר תיכון בעיר והתחנכה בתנועת הנוער העובד והלומד עימה יצאה לגרעין הגשמה לכפר רופין. 

בתחילת דרכה האקדמית למדה רפופורט אצל פרופסור ראובן כהנא,  ועשתה את הדוקטורט שלה בהנחייתו. בעקבותיו החלה לחקור את תחום החינוך הבלתי פורמלי והקוד הבִלתי פורמלי בכלל. בהמשך חקרה סוגיות שונות בתחום הסוציולוגיה של התרבות והחינוך לרבות סוגיות של הדתה בתקופת הנעורים, הגירה והתמקמות ואהדת כדורגל לרבות הנצחת יהודים קורבנות הרייך השלישי בכדורגל הגרמני.

בשנת 1990 החלה ללמד סוציולוגיה של החינוך באוניברסיטה העברית, בשנת 1997 נתמנתה לפרופסור חבר וב-2006 לפרופסור מן המניין. מאז שנת 2001 עמדה בראש הקתדרה לסוציולוגיה של החינוך על שם רוברט ג'יי פישר באוניברסיטה.

בשנים 1979–1982 שימשה עמיתת מחקר ועשה פוסט דוקטורט באוניברסיטת סטנפורד. בשנים 1989–1990 לימדה כמרצה אורחת במכון לסוציולוגיה של החינוך ב. בשנת 2002 לימדה כמרצה אורחת באוניברסיטה המרכז-אירופית בבודפשט בלימודי מגדר. בשנת 2005 לימדה כמרצה אורחת באוניברסיטת קליפורניה בברקלי . בשנים 2006–2007 לימדה במכללת הלסינקי ללימודים מתקדמים שבאוניברסיטת הלסינקי. בשנים 2013-2016 לימדה במכללת ההוראה של אוניברסיטת קולומביה והחל משנת 2017 היא מלמדת במכון לאתנולוגיה אירופית (Institut für Europäische Ethnologie) באוניברסיטת הומבולדט של ברלין (בה התארחה גם כמרצה בשנת 2011).

## ספריה
* תמר רפופורט, **כדורגל שייך לאוהדים!**, הוצאת רסלינג, 2016
* תמר רפופורט ואהוביה כהנא, **הסדר החברתי והקוד הבלתי פורמלי**, הוצאת רסלינג 2012
* תמר רפופורט ועדנה לומסקי-פדר (בעריכת נורית שטדלר), **ישראלים בדרכם – סיפורי הגירה של צעירים מברית המועצות לשעבר**, הוצאת מאגנס, 2012
* עדנה לומסקי-פדר ותמר רפופורט (עורכות), **נראות בהגירה – גוף, מבט, ייצוג**, מכון ון ליר בירושלים והוצאת הקיבוץ המאוחד, 2008

* Rapoport, Tamar, **Doing Fandom: Lessons from Football in Gender, Emotions, Space**, Palgrave 2020 
* Kahane, R., Rapoport, T. **The Origin of Post-Modern Youth: Informal Youth Movements in a Comparative Perspective**. Berlin: Walter De Gruyter 1997 


## קישורים חיצוניים
* 

## הערות שוליים

קטגוריה:סוציולוגיות ישראליות
קטגוריה:חוקרות חינוך ישראליות
קטגוריה:חברי גרעיני נח"ל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: סוציולוגיה ואנתרופולוגיה
קטגוריה:בוגרי הנוער העובד והלומד
קטגוריה:חדרה: אישים
קטגוריה:אוהדים בספורט
קטגוריה:ישראליות שנולדו ב-1943
קטגוריה:ישראלים שנולדו ב-1943
אגם קולול

**אגם קולול** הוא המקום הנמוך ביותר באריתריאה. הוא ממוקם במחוז ים סוף צפוני, בשקע דנקיל, בצפון משולש עפר.

גובהו 75 מטרים מתחת לפני הים, והוא נמצא בסביבה שוממת. הגבול עם אתיופיה ממוקם בסמוך מדרום לאגם. ים סוף מרוחק כ־60 קילומטרים מצפון־מזרח והבירה אסמרה נמצאת כ־185 קילומטרים מצפון־מערב.

קטגוריה:אריתריאה: גאוגרפיה
קולול
אוסטרופל

**אוסטרופל** (ברומנית: **Ostropel**; הוא תבשיל רומני מסורתי,   העשוי בעיקר מעוף מעורב ברוטב עגבניות סמיך. בנוסף ניתן להוסיף שום או בצל אביבי. לעיתים משתמשים גם בארנבון, כבש או סוגי בשר אחרים, ולחלופין ניתן להכין גרסאות צמחוניות.

## מקור
כמו מנות רומניות שונות, גם אוסטרופל נמצא בין המאכלים הרומניים שאין להם כל כך מקביל מחוץ לרומניה, לכן הוא נתפס כמרכיב בסיסי של המטבח הרומני המסורתי.

## הכנה
המנה מוכנה באופן מסורתי על ידי טיגון שוקי עוף. שמים אותם בצד ולאחר מכן מערבבים את המים שניגרו משוקי העוף ביחד עם שמן, רוטב עגבניות, קמח (להסמכת התבשיל), שום ובצל לתיבול עד שהרוטב מגיע לסף רתיחה, ואז מוסיפים את העוף ומבשלים אותו עוד רבע שעה או עד שהרוטב מקבל סמיכות מספקת. לפני ההגשה מפזרים מעל את הפטרוזיליה. הממליגה (סוג פולנטה) משמש בדרך כלל כתוספת לצד סלט קליל.

## סוגים
כמו מנות רומניות רבות אחרות, לאוסטרופל יש וריאציות אזוריות. למשל, במולדובה המתכון די פשוט, ללא הרבה מרכיבים נוספים לרוטב. עם זאת, באולטניה מוסיפים לרוטב גם גזר וחומץ, והמנה הסופית מוגשת עם תפוחי אדמה מבושלים במקום ממליגה.

## לקריאה נוספת
* רשימת מנות רומניות (ברומנית)

## הערות שוליים

קטגוריה:המטבח הרומני
סימולציות חיים

**משחקי סימולציית חיים** (באנגלית: **Life simulation games**) הם תת-ז'אנר של משחקי הסימולציה אשר מדמים היבטים שונים של החיים, ומאפשרים לרוב לשחקן לשלוט ותפעל דמות וירטואלית אחת או יותר (אנושיות או לא-אנושיות) במהלך שלבים שונים של החיים שלהם.

## היסטוריה
אחד ממשחקי סימולציית החיים הראשונים שנוצרו אשר זכה להצלחה מסחרית היה המשחק Little Computer People שיצא לשווקים בשנת 1985 למחשבי קומודור 64 ואפשר ללשלוט בדמויות המתגוררות בבית וירטואלי.

[ממוזער|[טמגוצ'י הוא משחק וידאו פשוט מסוג חיות מחמד דיגיטליות אשר יצא לראשונה לשווקים ביפן ב-23 בנובמבר 1996]]
לאחר שטכנולוגיות הבינה המלאכותית השתפרו באופן ניכר באמצע שנות ה-90 יצאו לשווקים גם משחקי חיות מחמד וירטואליות כמו Petz וטמגוצ'י.

בשנת 2000 יצא לשווקים המשחק הראשון בסדרת משחקי המחשב The Sims, אשר הפך למשחק סימולציית החיים המצליח ביותר שנוצר עד אז.

בשנת 2007 יצא לשווקים המשחק Spore המאפשר לשחקן לשלוט באבולוציה של גזעי חוצנים שונים ומגוונים.

## תת-ז'אנרים
* **[[חיית מחמד וירטואלית (סוגת משחקי וידאו)|חיות מחמד דיגיטליות]]** - במשחקים בתת-הסוגה הזו השחקן צריך לטפל ולקיים אינטראקציות עם חיית מחמד וירטואלית. במשחקים הללו השחקנים יכולים בדרך כלל להאכיל, לטפח, לאמן ולשחק עם חיות המחמד הווירטואליות. במשחקים הללו חיות המחמד יכולות להיות הן חיות אמיתיות והן יצורים בדיוניים לחלוטין.
* **סימולציות ביולוגיות** - משחקים בתת-הסוגה הזו מתמקדים בניהול גזעים שלמים של יצורים ביולוגיים לאורך דורות רבים, ומאפשרים לשחקנים לצפות בהשפעות האבולוציוניות על אותם היצורים.
* **[[סימולציות חברתיות]]** - משחקים בתת-הסוגה הזו מתמקדים בהדמיית אינטראקציות ומערכות יחסים בין דמויות וירטואליות מרובות. משחקי סימולציית חיים מספקים לשחקנים לרוב ארגז חול וירטואלי בו הם יכולים לנסות להשתתף בדינמיקות חברתיות שונות, כולל מערכות יחסים רומנטיות ומצבים חברתיים מורכבים. לעיתים רבות ניתן במשחקים הללו לשלוט בדמות מסוימת בשלבים השונים של החיים - ילדות, גיל ההתבגרות, בגרות וזקנה. במקרים רבים ניתן לקבל עבור הדמות החלטות חשובות לגבי הקריירה שלהם, מערכות היחסים שלהם, התחביבים שלהם והפעילויות היומיומיות שלהם. בחלק מהמשחקים הללו השחקן צריך גם לעסוק בניהול כספים.

## הערות שוליים

*
קטגוריה:סוגות משחקי וידאו
באביק

**באביק** (ברומנית: **Babic**) הוא סלמי מיובש גולמי רומני, במקור ממחוז בוזאו. בדרך כלל מכינים אותו מבשר חזיר ובשר בקר, מתובל בהרבה פלפל ופפריקה, דחוס, מיובש ומעושן.

## אטימולוגיה
המונח babic מגיע מהמקבילה הבולגרית, babek, ככל הנראה נגזרת מבבא, כלומר סבתא. ניתן לפרש את שם הנקניק כסלמי של סבתא.

## היסטוריה
באביק הופיע במחוז בוזאו עם הגעתם של מהגרים בולגרים למונטניה במאה ה-17. בזמן שהממשל של האימפריה העות'מאנית ניסה להחזיר פליטים בולגרים מוולאכיה, רבים מהם טענו שהם סרבים, ששפותיהם היו של המשפחה הסלאבית ועם פונטיקה דומה. מסיבה זו, באביק ידוע גם בשם "באביק סרבי". 

## תיאור
עם טעם חריף שמשתנה בין מתון לעז בהתאם לכמות הפלפל החריף בשימוש, הסלמי המסורתי הזה נאכל בדרך כלל כמתאבן ולרוב מוגש עם שנאפס שזיפים (צויקה או סליבוביץ), יין אדום או בירה קרה. ניתן להשתמש בבאביק גם במאכלים רומניים שונים, כמו מרקים, חביתות, פילאפים או נזידים. אורך הבאביק הוא כ-40 ס"מ והמרקם צריך להיות יציב. 

## הכנה
בשר בקר וחזיר טרי (לפעמים גם בשר כבש) נטחן דק, לשים אותו מספר פעמים, מתובל במשחת פלפלים או פפריקה חריפה או מתוקה. המעטפת המשמשת לייצור הבאביק היא המעי הדק של עגל (לפחות 200 ק"ג אך לא יותר מ-350 ק"ג במשקל לפני שחיטה) מנוקה ומומלח היטב במשך 3-5 ימים. לאחר המילוי, קושרים היטב את הסלמי בקצוות בחוט ומניחים בין שני לוחות עץ עליהם מניחים משקולות ומשאירים אותו למשך 2–3 ימים (מכאן צורתו האופיינית) ולאחר מכן מניחים לייבוש 5–7 ימים. לבסוף, הוא מעושן קר במשך מספר שעות.

## הערות שוליים

קטגוריה:מאכלים
קטגוריה:המטבח הרומני
קטגוריה:נקניקים